نماز مغرب

نماز مغرب کو دن کا وتر کہا جاتا ہے، نماز مغرب کا آغاز سورج کے غروب ہوتے ہی شروع ہو جاتا ہے اور شفق کے غائب ہونے تک باقی رہتا ہے ۔

 حدیث نبوی 

 شفق کی تعریف 
شفق کی تعریف میں علما کے درمیان اختلاف پایا جاتا ہے، فقہا حنفیہ نے شفق سے مراد وہ سفیدی لی ہے جو مغرب کی طرف سرخی کے غائب ہونے کے بعد ظاہر ہوتی ہے اس لیے احناف کے ہاں مغرب کا وقت سرخی غائب ہو جانے تک ہے جبکہ مالکیہ، شافعیہ اور حنابلہ کے نزدیک شفق سرخی ہی ہے اور نماز مغرب کا وقت اس سرخی کے غائب ہونے تک رہتا ہے۔الفقہ علی المذاہب الاربعہ

 مغرب کا وقت 
نماز مغرب کو اول وقت میں پڑ ھنا افضل ہے اور اس کو بلا وجہ مؤخر کرنا سخت مکروہ ہے ۔

یعنی نماز مغرب کے بعد اتنی سفیدی (روشنی) باقی ہوتی کہ دور کی چیز نظر آ جاتی تھی ۔

تنبیہ: ان احادیث کا مفہوم یہ نہیں ہے کہ قبل ازمغرب دو رکعت نہ پڑ ہی جائیں بلکہ ان دو رکعتوں کی ادائیگی کے بعد جلد از جلد نماز مغرب کاآغازکر دینا چاہیے

 رکعات 
مغرب کی نماز میں سات رکعات پڑھی جاتی ہیں۔
 فرض - 3
 سنت مؤکدہ - 2
 نفل - 2

 نماز مغرب میں قرأت 
نماز مغرب میں سورۃ الفاتحہ کے بعد کوئی بھی سورت تلاوت کی جا سکتی ہے ۔

رسول معظم  نماز مغرب میں درج ذیل سورتیں تلاوت کیا کرتے تھے ۔
 سورۃ الطور۔صحیح بخاری، صحیح مسلم
 سورۃ الاعراف۔سنن نسائی
 سورۃ المرسلات۔ یہ سورت رسول اللہ  نے اپنی زندگی کی آخری نماز مغرب میں تلاوت کی۔صحیح ترمذی، 308
 سورۃ الانفال۔الطبرانی الکبیر بسند صحیح
 سورۃ التین۔البراء بن عازب، صحیح ترمذی
 کبھی کبھی رسول اللہ  طوال مفصل، قصار مفصل اور اوساط مفصل میں سے بھی تلاوت کرتے تھے ۔ملخص از صفۃ صلاۃ النبی  للشیخ الالبانی، ص:85
 اوساط مفصل: سورۃ بروج سے سورۃ بیّنہ تک
 طوال مفصل: سورۃ حجراتسے لے کر سورۃ بروج تک
 قصار مفصل: سورۃ لم یکن الذین کفروا سے لے کر سورۃ الناس تک ۔

سیدنا عمر نے سیدنا ابوموسٰی اشعری  کو لکھا کہ آپ نماز مغرب میں قصار مفصل سورتیں تلاوت کریں۔ (صحیح ترمذی، صححہ الالبانی

ہمارے ہاں جہری نمازوں میں قرأت کے مسئلہ میں کچھ لوگ سخت موقف اختیار کرتے ہیں، حقیقت میں اس مسئلہ میں اسلام نے وسعت رکھی ہے، ائمہ حضرات نمازیوں کی سہولت کو پیش نظر رکھ کر قراء ت کریں یہی معتدل اور جمہور علما کا مؤقف ہے۔ واللہ اعلم بالصوا ب
نماز مغرب کے بعد دورکعت سنتیں رواتبہ (موکدہ) ادا کرنا بھی معمولات محمدیہ  میں شامل ہے ۔

سنت مغرب میں اکثر رسول اکرم  سورۃ الکافرون اور سورۃ اخلاص پڑ ھتے تھے ۔صفۃ صلاۃ النبی  للالبانی، ص:85

 نماز مغرب کے بعد کے اعمال 
رسول اللہ  کبھی کبھار نماز مغرب سے لے کر نماز عشاء تک نفل نماز میں مشغول رہتے تھے۔الترغیب والترہیب: ج: 1، ص:269
اور کبھی اپنی ازواج مطہرات کے پاس اپنا وقت گزارا کرتے تھے، پھر نماز عشاء پڑ ھ کر جس بیوی کی باری ہوتی اس کے حجرے میں تشریف لے جاتے، یاد رہے کہ نماز مغرب سے لے کر نماز عشاء تک سونا منع ہے ۔

 مزید دیکھیے 
 نماز (عبادات)
 فجر (صبح کی نماز)
 ظہر (دوپہر کی نماز)
 عصر (سہ پہر کی نماز)
 مغرب (غروب آفتاب کے بعد کی نماز)
 عشاء (رات کی نماز)

 حوالہ جات 

زمرہ:ارکان اسلام
زمرہ:اسلامی دعائیں
زمرہ:اصطلاحات نماز
زمرہ:نماز
زمرہ:ویکی ڈیٹا سے مختلف مختصر وضاحت